# Dragi Stefanija

### Izvor: Wikipedija

Dragi Stefanija (Ohrid, Republika Makedonija, 10. studenoga 1933.), makedonski književnik i jezikoslovac.

Godine 1958. diplomirao je na Filozofskom fakultetu u Skopju (makedonski jezik, južnoslavenske jezike i književnosti, te ruski jezik). Doktorat iz oblasti slovenske filologije obranio je 1980. godine na Filozofskom fakultetu u Ljubljani. Dugi niz godina radio je kao novinar i lektor u makedonskim omladinskim glasilima, zatim kao stručni suradnik i inspektor za školstvo, kao novinar i urednik RTV Skopja, te kao lektor a zatim i kao izvanredni, odnosno redovni profesor makedonskog jezika i književnosti na Filozofskom fakultetu u Ljubljani. Od 2001. godine profesor je južnoslavenskih jezika na Tehničko-humanističkoj akademiji u gradu Bielsko Bala u Poljskoj. Suradnik je Instituta za makedonski jezik “Krste Misirkov” iz Skopja, Pedagoške akademije u Mariboru te Filozofskog fakulteta u Zagrebu. Predavanja i seminare održavao je u Celju, Zagrebu, Dubrovniku, Trstu, Kijevu, Beču, Berlinu, Rijeci, Đakovu, Portorožu, Novoj Gorici, Ohridu, Kičevu, Tetovu, Velesu, Gostivaru, Štipu, Podgorici, Zadru, Budvi, Osijeku. Mentor je većeg broja doktorata i magisterija te autor više od trideset knjiga i preko 200 studija i stručnih članaka.

## [uredi] Bibliografija

- “Makedonska književnost” (suautorstvo s grupom autora; “Školska knjiga”, Zagreb, 1988., 1991.), ISBN 86-03-99126-X
- “Mal makedonsko-hrvatski i hrvatsko makedonski rečnik // Mali makedonsko-hrvatski i hrvatsko-makedonski rječnik” (Zavičajna naklada “Žakan Juri”, Pula, 2006.). Suautorstvo s Borislavom Pavlovskim, ISBN 953-6487-36-5

Dobavljeno iz "http://hr.wikipedia.org../../../d/r/a/Dragi_Stefanija_45ae.html"

Kategorije: Makedonski književnici | Makedonski jezikoslovci

##### Views

- Članak
- Razgovor
- Trenutna inačica

##### Traži